als_Latn dik_Latn sag_Latn
Arbitrazhi ia lë Sllovenisë tri të katërtat e Gjirit të Piranit
- June 29, 2017 20:00
- Lajme
Po ashtu Sllovenia ka fituar kalim të lirë nëpër detin kroat drejt ujërave ndërkombëtare.
Korridori deri në ujërat ndërkombëtare është i gjerë rreth 2,5 mile nautike dhe sipas vendimit të gjykatës anijet dhe avionët sllovene do të kenë gjithë lirinë e kalimit nëpër territorin kroat.
Gjykata e Arbitrazhit në Hagë ka thënë se kufiri tokësor në mes të Sllovenisë e Kroacisë kryesisht është i pakontestueshëm, transmeton Koha.net.
Pushteti dhe opozita kroate në prag të publikimit të vendimit ishin unikë në qëndrimin se marrëveshja e arbitruar për Kroacinë është “shkronjë e vdekur në letër” dhe se në mënyrë të qetë e esëll duhet kërkuar mënyrë tjetër të zgjidhjes së kontestit territorial që lidhet me kufirin detar.
Sllovenia, nga ana tjetër, ka thënë se vendimi i Gjykatës së Arbitrazhit rreth kontestit kufitar duhet të respektohet. Leximi i vendimit të Gjykatës së Arbitrazhit ka filluar nga vendet kontestuese në kufirin verior të Kroacisë veriore me Slloveninë.
Kjo zgjidhje është në përputhje me marrëveshjen Dërnovshek-Raçan nga viti 2001, nga e cila kishte hequr dorë ish-kryeministri kroat sepse nuk kishte pasur përkrahjen e Kuvendit (Saborit).
als_Latn eng_Latn als_Latn als_Latn als_Latn als_Latn als_Latn als_Latn als_Latn